المطعم  صغير وينتمي لفئة (casual fine daining) ويقدم الاكلات ( السويسريه -الفرنسيه) ..انا عجبتني ديكوره وجلسته (رايقه وهاديه) وطابعه اوروبي فيكتوري...الخدمه ممتازه..واطباقه متنوعه مثل الستيك ولحم العجل والدجاج والاسماك على الطريقه السويسريه الفرنسيه وفي عنده سندوتشات متنوعه (مع انه احسها ماتناسب المكان) بس اعتقد وجودها عشان المكان اصلا مخبز ويقدم كيكات ومخبوزات منوعه..انا شخصيا جربت شوربه الاستكوزا (عاديه) وطبق لحم العجل بالكريما (ممتاز وخاصة لمحبي الكريما) وطبق الستيك بالفلفل الاسود (جيد جدا) و الفوندو (ممتاز - بس صغيير) و فطيرة التفاح (حتكون رائعه لمحبي الكرواسان - لانها معموله من نفس عجينة الكرواسان) ..عموما المطعم مريح ورومانسي ومناسب جدا لعشاء هادئ ودافئ..غير مناسب جدا للاطفال مع انه عندهم قائمة طعام خاصة بالاطفال..انا ممكن ازوره مره ثانيه حتى لو لكوب قهوه و كيك من قائمة مخبوزاتهم..